**KUTSESTANDARD**

**Puurmeister, tase 5**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Puurmeister, tase 5 | 5 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Puurmeister, tase 5 rajab iseseisvalt teisaldavate puurmasinatega puurkaevusid ja puurauke ning korraldab puurimismeeskonna juhina nimetatud puurimistöid.  Puurmeister vastutab puurimistööde ohutuse ja kvaliteedi ning töörühma liikmete töö eest.  Ta töötab ettevõtetes, mis rajavad puurkaeve, puurauke ja maasoojussüsteeme ning viivad läbi geotehnilisi, geoloogilisi ja hüdrogeoloogilisi uuringuid.  Töö toimub peamiselt välitingimustes, seetõttu tuleb arvestada ka raskete ilmastiku- ja loodusoludega (vihm, külm, lainetus, torm, niiskus, kuumus, putukad jne). Töö eeldab valmisolekut töötada nädalavahetustel, öösel ja riiklikel pühadel. Töö nõuab füüsilist pingutust ja vastupidavust, vajadusel tegutsemist kõrgustes.  Töötamisel tuleb arvestada müra, vibratsiooni ja võimalike ohuteguritega (nt. langevad esemed, pöörlevad seadmeosad, kemikaalid).  Tööõnnetuste vältimiseks tuleb täita tööohutusnõudeid ning kanda isikukaitsevahendeid.  Puurmeistri peamisteks töövahenditeks on puurmasinad, puurinstrumendid, pumbad ja mõõteseadmed, käsitööriistad, kompressorid.  Kehtestatud on ka puurija, tase 3 kutsestandard. |
| Ettepanekud/kommentaarid: |
| **A.2 Tööosad** |
| A.2.1 Ettevalmistus ja mobilisatsioon  A.2.2 Puuraugu rajamine  A.2.3 Demobilisatsioon  A.2.4 Puuraukude likvideerimine (lammutamine)  A.2.5 Juhendamine  A.2.6 Tööde juhtimine |
| **Valitavad tööosad** |
| A.2.7 Puurkaevude ja maasoojussüsteemide rajamine  A.2.8 Geotehniliste uuringute läbiviimine  A.2.9 Geoloogiliste ja hüdrogeoloogiliste uuringute läbiviimine |
| **A.3 Kutsealane ettevalmistus** |
| Puurmeistrina töötavad inimesed, kelle kutseoskused on omandatud kutseõppe tasemeõppes ja töökohal. |
| Ettepanekud/kommentaarid: |
| **A.4 Enamlevinud ametinimetused** |
| Puurseadme operaator, puurija, puurmeister. |
| Ettepanekud/kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Kasvav tähtsus on erialase võõrkeele ja digitaalsetel oskustel. |
| Ettepanekud/kommentaarid: |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kutse taotlemisel tuleb tõendada üldoskused ja kohustuslikud kompetentsid B.3.1-B.3.6 ning vähemalt üks kompetents valikust B.3.7-B.3.9. |

|  |
| --- |
| **B.2. Puurmeister, tase 5****üldoskused** |
| Tegevusnäitajad:   1. Arvestab puurimistöödele kehtestatud kvaliteedi ja põhjaveekaitse nõuetega. 2. Arvestab inimeste ja keskkonnaga enda ümber, korraldab meeskonna tööd vastavalt sellele. 3. Järgib töö korraldamisel õigusaktidest tulenevaid nõudeid ja põhilisi tööd reguleerivaid standardeid. 4. Järgib töötervishoiu ja -ohutuse nõudeid kõigis tööetappides; tagab töötajate informeerituse töötervishoiu- ja tööohutusnõuetest, jälgib nende täitmist. 5. Tagab jäätmete kogumise järgides jäätmekäitlemise ja transportimise eeskirju, hoiab objekti korras ja puhtana. 6. Tunneb ära ohtlikud olukorrad, käitub ohuolukorras ratsionaalselt (nt teavitab vastavaid ametkondi, annab esmaabi), annab juhiseid meeskonnaliikmetele. 7. Juhib meeskonda, jagab teistega kogu vajalikku ja kasulikku informatsiooni ning tegutseb parima ühise tulemuse saavutamise nimel. 8. Suhtleb kaastöötajate, klientide ja sidusvaldkonna spetsialistidega viisakalt ning korrektselt, esitab teabe selgelt ja arusaadavalt. 9. Kasutab infotehnoloogilisi vahendeid vastavalt digioskuste enesehindamise skaala (Lisa 1) algtasemel kasutaja tasemele. |
| Ettepanekud/kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Ettevalmistus ja mobilisatsioon** | **EKR tase 5** |
| Tegevusnäitajad:   1. Loeb projekte ja teeb nende juurde geoloogilistest tingimustest tulenevaid tehnilisi märkuseid. 2. Loeb seadmete kasutusjuhendeid. 3. Tutvub töömaaga ja sellele ligipääsu võimalustega kaardimaterjali ja/või kohapealse vaatluse alusel. Seostab tööülesande projektiga ja planeerib keskkonnale ohtu tekitamata seadmete paigutuse töömaal. 4. Juhendab märkimist ja märgib geodeetilisel plaanil toodud uuringukohad looduses GPS seadme või mõõdulindiga. 5. Koostab töö sisust ja ulatusest lähtuvalt tööplaani. Oskab märgata probleeme ja leida lahendusi (nt võimalike lisamaterjalide või -seadmete paigutamine). 6. Paigutab või rajab vajalikud abirajatised (soojak, veevarustussüsteem, elektritoitesüsteem jne) ning vajadusel piirab töömaa. 7. Paigutab materjalid, instrumendid ja seadmed töömaal ratsionaalselt ja ohutult. 8. Valib koos tööjuhi (geoloog, insener jm) kõige otstarbekama puurimise tehnoloogia ning vajalikud seadmed ja instrumendid (nt lõikeorganid, puurtorud, elektrilised käsitööriistad, keevitusaparaadid). | |
| Ettepanekud/kommentaarid: | |
| **B.3.2 Puuraugu rajamine** | **EKR tase 5** |
| Tegevusnäitajad:   1. Juhib puuragregaati ning puurtööd igas olukorras, arvestades tööülesande eesmärki, kehtivaid kvaliteedi ja puurimise tehnilisi nõudeid ning setete ja kivimite iseärasusi. 2. Käitab kõiki töömaal olevaid seadmeid ja tagab nende optimaalse kasutuse. Teeb vastavalt vajadusele muudatusi seadmete töörežiimis kõigis ettetulevates olukordades. 3. Dokumenteerib puurimise tehnilist käiku (puurreiside pikkus, puursüdamiku väljatuleku protsendid), kirjeldab puuraugust väljatud setteid ja kivimeid ning põhjavee taset; teavitab tööjuhti puurimisel ilmnenud kõrvalekalletest. 4. Võtab veeproovid ja väljutatud setete ning kivimite proovid, pakendab need, paigutab puursüdamiku kastidesse, tähistades puurreiside vahekohad. Juhendab ja kontrollib proovide võtmist. Tagab proovide nõuetekohase säilitamise ja transpordi kuni üleandmiseni. 5. Tuvastab avarii põhjused ja iseloomu (nt puuri kinnijäämine, tsirkulatsioonilahuse neeldumine, puuraugu inklinatsioon, lõikeorgani purunemine, puurauku kukkunud kõrvalised esemed), võimalusel likvideerib selle. Koostöös tööjuhiga otsustab puuraugu edasipuurimise võimaluse üle. | |
| Ettepanekud/kommentaarid: | |
| **B.3.3 Demobilisatsioon** | **EKR tase 5** |
| Tegevusnäitajad:   1. Korraldab ja osaleb töövahendite eemaldamisel. 2. Korraldab veoste komplekteerimise ja transpordi. | |
| Ettepanekud/kommentaarid: | |
| **B.3.4 Puuraukude likvideerimine (lammutamine)** | **EKR tase 5** |
| Tegevusnäitajad:   1. Juhendab ja kontrollib puurkaevust või -puuraugust töövahendite nõuetekohast eemaldamist. 2. Juhendab puuraugu või -kaevu desinfitseerimist. 3. Paigaldab likvideerimismaterjalid, arvestades nende omadustega; juhendab ja kontrollib likvideerimismaterjalide paigutuse nõuetele vastavust puuraugus või -kaevus. | |
| Ettepanekud/kommentaarid: | |
| **B.3.5 Juhendamine** | **EKR tase 5** |
| Tegevusnäitajad:   1. Juhendab ja nõustab kolleege, pakub tuge tekkinud probleemide ja küsimuste lahendamisel; aitab tõsta töötajate töö kvaliteeti, õpetades vajalikke ja kasulikke töövõtteid, andes soovitusi tööga paremaks toimetulekuks. 2. Jälgib töötajate töö kvaliteeti ja kehtestatud nõuetest kinnipidamist, analüüsib ja hindab koos töötajatega nende toimetulekut tööülesannetega ja suhtumist töösse. 3. Annab töötajatele selgesõnaliselt ja õigeaegselt tagasisidet nende tegevuse kohta, märkab edusamme ja tunnustab. 4. Hindab töötajate tööalast kompetentsust ning vajadusel teeb ettepaneku täienduskoolituseks. | |
| Ettepanekud/kommentaarid: | |
| **B.3.6 Tööde juhtimine** | **EKR tase 5** |
| Tegevusnäitajad:   1. Jagab tööülesandeid ja kontrollib nende täitmist. 2. Koordineerib kõigi välitööl osalejate tööd. 3. Suhtleb tööalaste partneritega. 4. Täpsustab koos kliendiga töötingimusi ja vajadusel sõlmib täiendavaid kokkulepped oma vastutusala piires lähtudes klienditeeninduse põhimõtetest. | |
| Ettepanekud/kommentaarid: | |

**VALITAVAD KOMPETENTSID**

|  |  |
| --- | --- |
| **B.3.5 Puurkaevude ja maasoojussüsteemide rajamine** | **EKR tase 5** |
| Tegevusnäitajad:   1. Arvestab kogused ja valib materjalid puurimisvedelike valmistamiseks, juhendab nende valmistamist, kontrollib kvaliteeti omadusi ja kulu puurimisel. 2. Juhib puuragregaati ja puurimistööd. 3. Jälgib puuraugu vertikaalsust, vajadusel korrigeerib töörežiimi või tehnoloogiat vertikaalsuse tagamiseks. 4. Valib lõikeorgani puuraugu laiendamiseks, laiendab puuraugu ja kontrollib tulemust. 5. Korraldab puuraugu ettevalmistamise manteltorude paigalduseks (sette eemaldus, puuraugu seinte töötlus), paigaldab manteltorud, tagades tsentreerituse ja liidete veetiheduse. 6. Arvestab torutaguse ruumi isoleerimiseks materjalide kogused, juhendab isolatsioonisegu valmistamist, isoleerib torutaguse ja veendub isolatsiooni kvaliteedis. 7. Määrab filtertorude paigutuse puuraugus, kasutades puurimisel saadud infot kivimite kohta, paigaldab filtertorud, tagades nende tsentreerituse ja liidete tiheduse. 8. Valib ja paigaldab pumpamisseadme, viib läbi ja juhendab puhastus- ja proovipumpamist ning osaleb selles. 9. Viib läbi ja juhendab puurkaevude hooldamist. 10. Viib läbi ja juhendab puurkaevude remonti ja ümberehitust (sügavamaks puurimine, puurauku kukkunud esemete eemaldamine, täiendava manteltoru paigaldus, puuraugu osaline tampoonimine) ning osaleb selles. 11. Arvutab kasutatavate reagentkemikaalide õige kontsentratsiooni, arvestades reagentkemikaalide ohutuskaartides määratud omadustega, viib läbi ja juhendab reagenttöötlust ning osaleb selles. 12. Määrab puurkaevu hüdrogeoloogilised parameetrid, desinfitseerib puurkaevu. 13. Võtab veeproovid või korraldab nende võtmise. 14. Viib läbi puurkaevu videouuringu. 15. Juhendab ja korraldab soojuskontuuri ettevalmistuse, kontrolli, paigalduse ja täitmise. 16. Suleb puurkaevu või puuraugu ja koostab teostusdokumentatsiooni. | |
| Ettepanekud/kommentaarid: | |
| **B.3.6 Geotehniliste uuringute läbiviimine** | **EKR tase 3** |
| Tegevusnäitajad:   1. Võtab geotehnilisteks uuringuteks vajalikke proove. 2. Teostab penetratsioonikatseid (dünaamiline ja staatiline penetreerimine). 3. Teostab tiivikkatseid ja koormuskatseid (plaatkoormuskatse ja vaiakoormuskatse). 4. Teostab pumpamiskatseid. 5. Dokumenteerib proovide võtmise ja katsed. | |
| Ettepanekud/kommentaarid: | |
| **B.3.7 Geoloogiliste ja hüdrogeoloogiliste uuringute läbiviimine** | **EKR tase 5** |
| Tegevusnäitajad:   1. Arvestab kogused ja valib materjalid puurimisvedelike valmistamiseks, juhendab nende valmistamist, kontrollib kvaliteeti omadusi ja kulu puurimisel. 2. Juhib puuragregaati ja puurimistööd. 3. Jälgib puuraugu vertikaalsust, vajadusel korrigeerib töörežiimi või tehnoloogiat vertikaalsuse tagamiseks. 4. Korraldab puuraugu ettevalmistamise manteltorude paigalduseks (sette eemaldus, puuraugu seinte töötlus), paigaldab manteltorud, tagades tsentreerituse ja liidete veetiheduse. 5. Arvestab torutaguse ruumi isoleerimiseks materjalide kogused, juhendab isolatsioonisegu valmistamist, isoleerib torutaguse ja veendub isolatsiooni kvaliteedis. 6. Määrab filtertorude paigutuse puuraugus, kasutades puurimisel saadud infot kivimite kohta, paigaldab filtertorud, tagades nende tsentreerituse ja liidete tiheduse. 7. Arvutab kasutatavate reagentkemikaalide õige kontsentratsiooni, arvestades reagentkemikaalide ohutuskaartides määratud omadustega, viib läbi ja juhendab reagenttöötlust ning osaleb selles. 8. Võtab veeproovid või korraldab nende võtmise. 9. Korraldab pumpamiskatsed ja osaleb neis. 10. Dokumenteerib proovide võtmise ja katsed. 11. Korraldab väljutatud setete ning kivimite proovitamise, pakendamise, puursüdamiku kastidesse paigutamise ja tähistamise. Tagab proovide nõuetekohase säilitamise ja transpordi kuni üleandmiseni. | |
| Ettepanekud/kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Erni Ajaots, Kehtna KHK  Kalle Alasi, BalRock OÜ  Tarmo Eerik, Eesti Puurkaev OÜ  Priit Ilves, Reaalprojekt OÜ  Peep Kildjer, ehitusgeoloog |
| 1. Kutsestandardi kinnitaja |  |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Foreman driller, level 5 | |
| Vene keeles Буровой мастер | |
| **C.3 Lisad** | |
| Lisa 1 [Digipädevuste enesehindamise skaala](https://www.kutsekoda.ee/wp-content/uploads/2019/04/Digipädevuste-enesehindamise-skaala.pdf) | |
| Ettepanekud/kommentaarid: | |